Μελέτη της συμβολής ενός αλληλεπιδραστικού διαδικτυακού βιβλίου (e-book) για τη φύση των φυσικών επιστημών στην εκπαίδευση STEM
Creators: name: Πραδάκη, Δήμητρα Παρασκευά
Publisher: name: Aristotle University of Thessaloniki
Year: 2023
Subjects: Φύση των φυσικών επιστημών
Σχεδιασμός αλληλεπιδραστικού διαδικτυακού βιβλίου
Το φαινόμενο του λωτού
Nature of science
ebook design
Τhe lotus effect

description: Η νέα γενιά στη σύγχρονη τεχνολογική εποχή πρέπει να λαμβάνει μία εκπαίδευση δυναμική η οποία θα αλληλεπιδρά με την κοινωνία και θα προωθεί την καλλιέργεια δημοκρατικών πολιτών. Προς αυτή την κατεύθυνση προσανατολίζονται η διδασκαλία και μάθηση των φυσικών επιστημών προβάλλοντας τις όψεις για τη φύση τους. Σκοπός της παρούσας έρευνας είναι να προάγει τη μάθηση της φύσης των φυσικών επιστημών σε παιδιά δημοτικού μέσω ενός αλληλεπιδραστικού διαδικτυακού βιβλίου με τίτλο «Το δάσος με τους 7 γρίφους» και θέμα το φαινόμενο του λωτού (με πολλές εφαρμογές στη νανοτεχνολογία και τη νανοεπιστήμη). Το βιβλίο αυτό σχεδιάστηκε, κατασκευάστηκε, αναλύθηκε βάσει του ερευνητικού μοντέλου GNOSIS και εφαρμόστηκε σε 21 μαθητές και μαθήτριες της Ε’ Δημοτικού σε ένα δημόσιο σχολείο της Ανατολικής Θεσσαλονίκης. Το ερευνητικό εργαλείο συλλογής δεδομένων που χρησιμοποιήθηκε είναι η ημιδομημένη συνέντευξη σε ομάδες. Τα αποτελέσματα της ανάλυσης του βιβλίου έδειξαν την ενεργοποίηση και των 7 όψεων, με πρωταγωνίστρια τη φύση της εξέλιξης και των μεθοδολογιών των φυσικών επιστημών (G4) σε ποσοστό 21%. Η νανοτεχνολογία και η νανοεπιστήμη προσεγγίζονται πολύπλευρα, προωθώντας όχι μόνο τη γνωσιακή διάσταση της μάθησης αλλά και τη μεταγνωσιακή και τη συναισθηματική. Η εφαρμογή του βιβλίου και η ποιοτική ανάλυση των συνεντεύξεων οδήγησαν στα παρακάτω συμπεράσματα: Η γενική εντύπωση των παιδιών για το βιβλίο ήταν πολύ θετική και τους προκάλεσε θαυμασμό. Η χρήση τούς φάνηκε εύκολη κι εντυπωσιακή, οι δραστηριότητες ενδιαφέρουσες με πιο αγαπημένες το παζλ και το κρυπτόλεξο, ενώ παράλληλα δήλωσαν πως ένιωσαν ικανοί και ικανές να λύσουν όλους τους γρίφους. Συγκράτησαν αρκετές πληροφορίες τόσο για το λωτό, τα χαρακτηριστικά και τις ιδιότητές του όσο και για τη μεθοδολογία φύτευσής του, καθώς και για την εφαρμογή του φαινομένου στην καθημερινή ζωή. Η επιθυμία τους να διαβάσουν κι άλλο βιβλίο του ίδιου είδους ήταν κατηγορηματική, ενώ δήλωσαν πως δεν επιθυμούν αλλαγές στον διδακτικό σχεδιασμό και την εφαρμογή των δραστηριοτήτων και του εκπαιδευτικού υλικού.
description: The new generation in the modern technological age must receive a dynamic education that will interact with society and promote the literacy of democratic citizens. Science teaching and learning is oriented towards this direction, presenting aspects of the nature of science. The purpose of this research is to promote the learning of the nature of science in elementary school children through an interactive online ebook entitled "The forest with the 7 riddles" about the lotus effect (that has many applications in the nanosciences). This ebook was designed based on the GNOSIS research model, constructed, analyzed and applied to 21 students attending the 5th grade at a public elementary school in Thessaloniki. The data collection research tool used has been a semi-structured group interview. The results of the ebook analysis point out the activation of all 7 aspects of the nature of science, with the protagonist being the nature of the evolution and methodologies of science (G4) at a rate of 21%. Nanotechnology and nanoscience have been approached multifacetedly, promoting not only the cognitive dimension of learning but also the metacognitive and the emotional dimension of learning. The application of the ebook and the qualitative analysis of the interviews lead to the following conclusions: The children's general impression of the book was very positive and they enjoyed it. They found the ebook and their interaction with the story easy and impressive, the activities interesting with the most favorite being the puzzle and the cryptoword, while at the same time they declared that they felt able to solve all the riddles. They kept a lot of information about the lotus, its characteristics and properties, its planting methodology, as well as the application of the phenomenon in everyday life. Their desire to read another book of the same style was clearly stated, while they supported that they did not wish for any changes in the design and application of the teaching activities and the education material included in the ebook.